**Λιβαδειά 9 /2/2022**

 ΑΠΟΣΠΑΣΜΑ

Από το πρακτικό της αριθμ.2022-3ης Μεικτής Συνεδρίασης

του Δημοτικού Συμβουλίου Λεβαδέων

Αριθμός απόφασης : **6**

Περίληψη

**Έκδοση ψηφίσματος διαμαρτυρίας σχετικά με τα προβλήματα που αντιμετωπίζει η Δημόσια Κεντρική Βιβλιοθήκη Λεβαδειάς**

   Στη Λιβαδειά σήμερα την 8η Φεβρουαρίου 2022, ημέρα Τρίτη και ώρα 18:00 π.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **για την συνέχιση της από 7/2/2022 διακοπείσας μεικτής τακτικής συνεδρίασης , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **1818/3-2-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζουβάρας Νικόλαος |
|  |  Μητάς Αλέξανδρος | 2  | Πούλος Ευάγγελος |
|  | Τσεσμετζής Εμμανουήλ | 3  | Φορτώσης  Αθανάσιος |
|  | Δήμου Ιωάννης  | 4  | Καράλης Χρήστος  |
|  | Αποστόλου Ιωάννης | 5 | Χέβα Αθανασία (Νάνσυ) |
|  | Σάκκος Μάριος  | 6 |  Μπαρμπέρης Νικόλαος |
|  | Νταντούμη Ιωάννα  | 7  | Τουμαράς Βασίλειος |
|  | Καράβα Χρυσοβαλάντου Βασιλική (Βάλια)  |  8 | Σπυρόπουλος Δημοσθένης |
|  | Μερτζάνης Κων/νος  |   | Οι οποίοι δεν παραβρέθηκαν  |
|  |  Γιαννακόπουλος Βρασίδας  |   |  αν και κλήθηκαν νόμιμα |
|  | Σαγιάννης Μιχαήλ  |   |   |
|  | Πούλου Γιώτα |  |  |
|  | Τόλιας Δημήτριος  |   |  |
|  | Γαλανός Κων/νος  |  |  |
|  | Καπλάνης Κων/νος  |  |  |
|  |  Κοτσικώνας Επαμεινώνδας  |  |  |
|  | Αρκουμάνης Πέτρος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος (Απών από 1-11ΘΗΔ) |  |  |
|  | Πλιακοστάμος Κων/νος (Απών από 1-11ΘΗΔ) |  |  |
|  | Κατής Χαράλαμπος (Απών από 1-11ΘΗΔ) |  |  |
|  | Παπαϊωάννου Λουκάς  **ανεξάρτητος** |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Η Πρόεδρος του Δημοτικού Συμβουλίου αφού ενημέρωσε το Σώμα για τα θέματα που συζητήθηκαν την πρώτη ημέρα της συνεδρίασης κήρυξε την έναρξη αυτής .

Πριν την έναρξη της συνεδρίασης του Δημοτικού Συμβουλίου ζήτησε το λόγο η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» *,* δημοτική σύμβουλος κα Πούλου Γιώτα , για να θέσει προς συζήτηση ως εκτός ημερήσιας διάταξης θέμα πρόταση ψηφίσματος **διαμαρτυρίας σχετικά με τα προβλήματα που αντιμετωπίζει η Δημόσια Κεντρική Βιβλιοθήκη Λεβαδειάς**

 **Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

 Με ομόφωνη απόφασή του το Δημοτικό Συμβούλιο δέχθηκε ομόφωνα το κατεπείγον του θέματος και την συζήτησή του ως πρώτο θέμα της ημερήσιας διάταξης.

Η Πρόεδρος του Δημοτικού Συμβουλίου έδωσε το λόγο στην κα Πούλου η οποία είπε, ότι η Βιβλιοθήκη Λιβαδειάς εκπέμπει κραυγή αγωνίας και κινδυνεύει η συνέχιση της λειτουργίας Χαρακτηριστικά ανέφερε ότι η Δημόσια Κεντρική Βιβλιοθήκη Λιβαδειάς αδυνατεί εδώ και δύο περίπου χρόνια να πληρώσει τα ενοίκια, τους λογαριασμούς Κοινής Ωφέλειας (ΔΕΗ, ΔΕΥΑΛ) και την καθαριότητα, να συντηρήσει το ασανσέρ, τους πυροσβεστήρες, τους Η/Υ κλπ, αλλά ακόμη και να προμηθευτεί τα στοιχειώδη αφού δεν έχει Εφορευτικό Συμβούλιό και επομένως δεν μπορεί να εισπραχθεί ούτε καν η τακτική επιχορήγηση για όλο το έτος 2021 μέχρι και σήμερα. Επίσης υπάρχει σημαντικό πρόβλημα υποστελέχωσής της και πρέπει και αυτό να αντιμετωπισθεί άμεσα με την πρόσληψη προσωπικού στις θέσεις που έχουν κενωθεί ή πρόκειται να κενωθούν λόγω συνταξιοδότησης

Ακολούθως ο Πρόεδρος έδωσε το λόγο στην κα Πούλου προκειμένου να διαβάσει στο κατατεθέν ψήφισμα.

Οι Δημόσιες και Δημοτικές Βιβλιοθήκες αποτελούν μείζονες εστίες πολιτισμού με διαχρονική προσφορά στις τοπικές κοινωνίες, καθώς διαμεσολαβούν σταθερά και αποτελεσματικά τη σχέση των πολιτών με το βιβλίο και τις ψηφιακές πηγές γνώσης.

Ταυτόχρονα προσφέρουν πολιτιστικό και κοινωνικό έργο με τις πολύπλευρες δραστηριότητές τους. Παρόλα αυτά τα χρόνια προβλήματα που αντιμετωπίζουν είναι πολλά, ενώ η οφειλόμενη από την Πολιτεία υποστήριξη δεν ανταποκρίνεται στη μεγάλη κοινωνική σημασία τους.

Η χρηματοδότησή τους είναι ανεπαρκής και η υποστελέχωσή τους είναι δεδομένη, αφού δεν πραγματοποιούνται νέες προσλήψεις, ούτε καν για την αναπλήρωση των κενών θέσεων που προκαλούνται από τις συνταξιοδοτήσεις.

Η Δημόσια Κεντρική Βιβλιοθήκη Λεβαδειάς είναι μια από τις πλέον δραστήριες και παραγωγικές βιβλιοθήκες της Ελλάδας. Έχει προσφέρει, από το 1953 μέχρι σήμερα στην πόλη μας, ένα σημαντικό και ποιοτικό πνευματικό και πολιτιστικό έργο, πολλές φορές μάλιστα σε συνεργασία με το Δήμο Λεβαδέων.

Δυστυχώς όμως σήμερα η Βιβλιοθήκη Λιβαδειάς εκπέμπει κραυγή αγωνίας και κινδυνεύει η συνέχιση της λειτουργίας της αφού δεν έχει καν συσταθεί το Εφορευτικό της Συμβούλιο.

Με τον νόμο 4735/ 2020 (ΦΕΚ 197 τ. Α΄ Κεφ. Β΄ άρθρα 20-23) που ψήφισε η κυβέρνηση προβλέπεται για τη σύσταση των Εφορευτικών Συμβουλίων προκήρυξη και διαδικασίες επιλογής ΑΣΕΠ. Ο εποπτεύων φορέας, το Υπουργείο Παιδείας και Θρησκευμάτων (ΥΠΑΙΘ), δεν προνόησε για τα προβλήματα που δημιουργεί ο νέος νόμος στον ορισμό των νέων Εφορευτικών Συμβουλίων αλλά επιπλέον ολιγωρεί και στην εφαρμογή του, αφού δεν έχει προκηρύξει τις κατά τον νόμο προβλεπόμενες θέσεις.

Αποτέλεσμα αυτής της ολιγωρίας είναι η υπολειτουργία των Δημόσιων Βιβλιοθηκών της χώρας αφού δεν μπορούν να ανταποκριθούν στοιχειωδώς στις λειτουργικές ανάγκες τους.

Χαρακτηριστικά, η Δημόσια Κεντρική Βιβλιοθήκη Λιβαδειάς αδυνατεί εδώ και δύο περίπου χρόνια να πληρώσει τα ενοίκια, τους λογαριασμούς Κοινής Ωφέλειας (ΔΕΗ, ΔΕΥΑΛ) και την καθαριότητα, να συντηρήσει το ασανσέρ, τους πυροσβεστήρες, τους Η/Υ κλπ, αλλά ακόμη και να προμηθευτεί τα στοιχειώδη (χαρτί υγείας, αντισηπτικά) αφού δεν έχει Εφορευτικό Συμβούλιό και επομένως δεν μπορεί να εισπραχθεί ούτε καν η τακτική επιχορήγηση για όλο το έτος 2021 μέχρι και σήμερα.

Επίσης κινδυνεύει να χαθεί οριστικά η χρηματοδότηση των 250.000 ευρώ από το Πρόγραμμα Δημοσίων Επενδύσεων, αν δεν υλοποιηθεί το 2022, που εκπνέει η προθεσμία απορρόφησης.

Το δεύτερο σημαντικό πρόβλημα της υποστελέχωσης είναι προ των πυλών και πρέπει και αυτό να αντιμετωπισθεί άμεσα με την πρόσληψη προσωπικού στις θέσεις που έχουν κενωθεί ή πρόκειται να κενωθούν λόγω συνταξιοδότησης.

Το δημιουργικό έργο της Βιβλιοθήκης, τόσο για τον Δήμο Λεβαδέων όσο και για τους όμορους Νομούς, πρέπει να συνεχιστεί απρόσκοπτα.

Η συμπαράσταση ΄του Δημοτικού Συμβουλίου και όλων των συλλογικών, θεσμικών, κοινωνικών και παραγωγικών φορέων της περιοχής μας, κρίνεται αναγκαία.

Όλοι μαζί πρέπει να υπερασπιστούμε το έργο και την λειτουργία της, διεκδικώντας άμεσες λύσεις από το αρμόδιο Υπουργείο Παιδείας.

Το Δημοτικό Συμβούλιο του Δήμου Λεβαδέων με το παρόν ψήφισμα ζητά από την Υπουργό Παιδείας και Θρησκευμάτων να δώσει άμεση λύση στο πρόβλημα του διορισμού Εφορευτικών Συμβουλίων που είναι καίριο, ειδικά για τη Βιβλιοθήκη Λιβαδειάς και να προκηρύξει άμεσα τις κενές θέσεις υπαλλήλων και στελεχών.

 Ακολούθως ο επικεφαλής της παράταξης «ΑΛΛΑΖΟΥΜΕ ΣΕΛΙΔΑ» δημοτικός σύμβουλος κ. Καραμάνης ανέφερε ότι είναι γνώστης της κατάστασης μιας και ο ίδιος έχει χρηματίσει μέλος του Δ.Σ της Βιβλιοθήκης . Το κράτος αναλαμβάνει τη λειτουργία της βιβλιοθήκης καθώς και την επιμέλειά της για το λόγο αυτό άλλωστε λέγεται και Δημόσια. Η Βιβλιοθήκη Λιβαδειάς καλύπτει πέραν των ορίων του νομού μας μέσω της κινητής μονάδας της μέρος της Φωκίδας και της Αττικής . Υπάρχουν βέβαια βιβλιοθήκες που λειτουργούν γιατί έχουν παράταση τα Διοικητικά τους Συμβούλια έστω και σιωπηρά ενώ στη δική μας περίπτωση το Διοικητικό Συμβούλιο παραιτήθηκε και έτσι πρακτικά , διοικητικά και οικονομικά όλα είναι στον αέρα . Η Δημόσια Βιβλιοθήκη Λιβαδειάς είναι μια από τις τρεις καλύτερες και πιο δραστήριες βιβλιοθήκες της Ελλάδος . Φυσικά υπάρχει πρόβλημα με το προσωπικό το οποίο σιγά –σιγά θα αποχωρήσει λόγω συνταξιοδότησης και της υποστελέχωσης και βεβαίως πρέπει να ληφθεί μέριμνα για την πρόσληψη εξειδικευμένου προσωπικού . Δήλωσε ότι συμφωνεί με το ψήφισμα το οποίο πρέπει να απευθύνεται στο Υπουργείο Παιδείας, που είναι υπεύθυνο για την κατάσταση και την υποβάθμιση των Δημόσιων Βιβλιοθηκών της χώρας μιας και ανήκουν στο συγκεκριμένο υπουργείο και ουδέποτε ασχολήθηκαν με το ζήτημα και αυτό προκύπτει από την Δ/νση στην οποία ανήκουν οι βιβλιοθήκες .(Δ/νση Προσωπικού)

Στη συνέχεια το λόγο έλαβε ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ» δημοτικός σύμβουλος κ. Κοτσικώνας Επαμεινώνδας ο οποίος ανέφερε ότι όλοι έχουμε γίνει κοινωνοί της αγωνίας του συλλόγου φίλων Βιβλιοθήκης Λιβαδειάς σχετικά με το ζήτημα που προέκυψε και το οποίο πρέπει να λυθεί άμεσα. . Η Δημόσια Βιβλιοθήκη Λιβαδειάς έχει μεγάλη διάρκεια ζωής ,πλούσιο έργο εξυπηρετεί μεγάλο εύρος αναγνωστών όχι μόνο από τη Λιβαδειά όπως ανέφερε και ο κ. Καραμάνης. Ζητάμε άμεση λύση των προβλημάτων και να αναληφθούν πρωτοβουλίες και από όμορους Δήμους που αυτή εξυπηρετεί .

 Τέλος ο κ. Δήμαρχος λαμβάνοντας το λόγο τόνισε ότι έγινε κοινωνός των προβλημάτων της Δημόσιας Βιβλιοθήκης μέσω του εγγράφου που απέστειλε ο σύλλογος «Φίλοι της Βιβλιοθήκης Λιβαδειάς» και αμέσως επικοινώνησα με αρμοδίους όπου δεν διέγνωσα πρόθεση για κλείσιμο της Βιβλιοθήκης, αλλά έλαβα υπόσχεση ότι θα προβούν σε ενέργειες για λύση του προβλήματος. Φυσικά θα συνεργαστούμε και με τους Δημάρχους όμορων Δήμων της ευρύτερης περιοχής της Βοιωτίας, της Β. Αττικής και της Δ. Φωκίδος τους οποίους εξυπηρετεί η Βιβλιοθήκη Λιβαδειάς και τη Δευτέρα σε επίπεδο αρχηγών παρατάξεων θα ρυθμίσουμε τις περαιτέρω ενέργειες , όπως τη μετάβαση στο Υπουργείο διαπαραταξιακής επιτροπής προκειμένου να πετύχουμε την άμεση επίλυση των προβλημάτων . Συμφωνούμε με το ψήφισμα που κατέθεσε η κα Πούλου το οποίο θα συνοδεύεται και από την επιστολή του συλλόγου «Φίλοι της Βιβλιοθήκης Λιβαδειάς», όπου αναλυτικά αναφέρονται τα προβλήματα που ταλανίζουν αυτή τη στιγμή τη Δημόσια Κεντρική Βιβλιοθήκη Λιβαδειάς.

 Κατόπιν η Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά .

 Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας»,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το ψήφισμα
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την έκδοση του κατωτέρω ψηφίσματος:

Οι Δημόσιες και Δημοτικές Βιβλιοθήκες αποτελούν μείζονες εστίες πολιτισμού με διαχρονική προσφορά στις τοπικές κοινωνίες, καθώς διαμεσολαβούν σταθερά και αποτελεσματικά τη σχέση των πολιτών με το βιβλίο και τις ψηφιακές πηγές γνώσης.

Ταυτόχρονα προσφέρουν πολιτιστικό και κοινωνικό έργο με τις πολύπλευρες δραστηριότητές τους. Παρόλα αυτά τα χρόνια προβλήματα που αντιμετωπίζουν είναι πολλά, ενώ η οφειλόμενη από την Πολιτεία υποστήριξη δεν ανταποκρίνεται στη μεγάλη κοινωνική σημασία τους.

Η χρηματοδότησή τους είναι ανεπαρκής και η υποστελέχωσή τους είναι δεδομένη, αφού δεν πραγματοποιούνται νέες προσλήψεις, ούτε καν για την αναπλήρωση των κενών θέσεων που προκαλούνται από τις συνταξιοδοτήσεις.

Η Δημόσια Κεντρική Βιβλιοθήκη Λεβαδειάς είναι μια από τις πλέον δραστήριες και παραγωγικές βιβλιοθήκες της Ελλάδας. Έχει προσφέρει, από το 1953 μέχρι σήμερα στην πόλη μας, ένα σημαντικό και ποιοτικό πνευματικό και πολιτιστικό έργο, πολλές φορές μάλιστα σε συνεργασία με το Δήμο Λεβαδέων.

Δυστυχώς όμως σήμερα η Βιβλιοθήκη Λιβαδειάς εκπέμπει κραυγή αγωνίας και κινδυνεύει η συνέχιση της λειτουργίας της αφού δεν έχει καν συσταθεί το Εφορευτικό της Συμβούλιο.

Με τον νόμο 4735/ 2020 (ΦΕΚ 197 τ. Α΄ Κεφ. Β΄ άρθρα 20-23) που ψήφισε η κυβέρνηση προβλέπεται για τη σύσταση των Εφορευτικών Συμβουλίων προκήρυξη και διαδικασίες επιλογής ΑΣΕΠ. Ο εποπτεύων φορέας, το Υπουργείο Παιδείας και Θρησκευμάτων (ΥΠΑΙΘ), δεν προνόησε για τα προβλήματα που δημιουργεί ο νέος νόμος στον ορισμό των νέων Εφορευτικών Συμβουλίων αλλά επιπλέον ολιγωρεί και στην εφαρμογή του, αφού δεν έχει προκηρύξει τις κατά τον νόμο προβλεπόμενες θέσεις.

Αποτέλεσμα αυτής της ολιγωρίας είναι η υπολειτουργία των Δημόσιων Βιβλιοθηκών της χώρας αφού δεν μπορούν να ανταποκριθούν στοιχειωδώς στις λειτουργικές ανάγκες τους.

Χαρακτηριστικά, η Δημόσια Κεντρική Βιβλιοθήκη Λιβαδειάς αδυνατεί εδώ και δύο περίπου χρόνια να πληρώσει τα ενοίκια, τους λογαριασμούς Κοινής Ωφέλειας (ΔΕΗ, ΔΕΥΑΛ) και την καθαριότητα, να συντηρήσει το ασανσέρ, τους πυροσβεστήρες, τους Η/Υ κλπ, αλλά ακόμη και να προμηθευτεί τα στοιχειώδη (χαρτί υγείας, αντισηπτικά) αφού δεν έχει Εφορευτικό Συμβούλιό και επομένως δεν μπορεί να εισπραχθεί ούτε καν η τακτική επιχορήγηση για όλο το έτος 2021 μέχρι και σήμερα.

Επίσης κινδυνεύει να χαθεί οριστικά η χρηματοδότηση των 250.000 ευρώ από το Πρόγραμμα Δημοσίων Επενδύσεων, αν δεν υλοποιηθεί το 2022, που εκπνέει η προθεσμία απορρόφησης.

Το δεύτερο σημαντικό πρόβλημα της υποστελέχωσης είναι προ των πυλών και πρέπει και αυτό να αντιμετωπισθεί άμεσα με την πρόσληψη προσωπικού στις θέσεις που έχουν κενωθεί ή πρόκειται να κενωθούν λόγω συνταξιοδότησης.

Το δημιουργικό έργο της Βιβλιοθήκης, τόσο για τον Δήμο Λεβαδέων όσο και για τους όμορους Νομούς, πρέπει να συνεχιστεί απρόσκοπτα.

Η συμπαράσταση του Δημοτικού Συμβουλίου και όλων των συλλογικών, θεσμικών, κοινωνικών και παραγωγικών φορέων της περιοχής μας, κρίνεται αναγκαία.

Όλοι μαζί πρέπει να υπερασπιστούμε το έργο και την λειτουργία της, διεκδικώντας άμεσες λύσεις από το αρμόδιο Υπουργείο Παιδείας.

Το Δημοτικό Συμβούλιο του Δήμου Λεβαδέων με το παρόν ψήφισμα ζητά από την Υπουργό Παιδείας και Θρησκευμάτων να δώσει άμεση λύση στο πρόβλημα του διορισμού Εφορευτικών Συμβουλίων που είναι καίριο, ειδικά για τη Βιβλιοθήκη Λιβαδειάς και να προκηρύξει άμεσα τις κενές θέσεις υπαλλήλων και στελεχών.

 **Η απόφαση πήρε τον αριθμό 6**

  **Ο Πρόεδρος του Δ.Σ.**

 **Μητάς Αλέξανδρος**

|  |  |  |  |
| --- | --- | --- | --- |
|  |  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος |  Λιβαδειά αυθημερόν  |
| 2 |  | Τσεσμετζής Εμμανουήλ |  Ο Δήμαρχος Λεβαδέων |
| 3 |  | Δήμου Ιωάννης  |  |
| 4 |  | Αποστόλου Ιωάννης |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος  |   |
| 6 |  | Νταντούμη Ιωάννα  |  |
| 7 |  | Καράβα Χρυσοβαλάντου Βασιλική (Βάλια)  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Τόλιας Δημήτριος  |  |
| 13 |  | Γαλανός Κων/νος  |  |
| 14 |  | Καπλάνης Κων/νος  |  |
| 15 |  |  Κοτσικώνας Επαμεινώνδας  |  |
| 16 |  | Αρκουμάνης Πέτρος |  |
| 17 |  | Μπράλιος Νικόλαος  |  |
| 18 |  | Γερονικολού Λαμπρινή  |  |
|  19 |  | Τσιφής Δημήτριος  |  |
| 20  |  | Αλεξίου Λουκάς |  |
|  21 |  | Καραμάνης Δημήτριος  |  |
| 22 |  | Πλιακοστάμος Κων/νος |  |
| 23 |  | Κατής Χαράλαμπος |  |
| 24 |  | Παπαϊωάννου Λουκάς |  |
|   |  |  |  |
|  |  |  |  |
|  |  |  |  |
|  |  |  |  |